stanford-oval/wikipedia huggingface dataset:
In the Court of the Crimson King
מהדורות תקליטור

זמן מה לאחר השלמת האלבום התברר כי ראשי ההקלטה במכשיר ההקלטה שבו השתמשו כדי ליצור את הקלטת המקור הסטריאופונית לא היו מיושרים כהלכה. דבר זה גרם לאבדן של תדרים גבוהים והוסיף דיסטורשן לא-רצוי. ניתן להבחין בכך בחלקים מסוימים של האלבום, בייחוד בשיר 21st Century Schizoid Man. בהמשך לכך, בניסיון לתקן את הבעיות שהתעוררו, הוכן עותק מיוחד משופר של המאסטר הסטריאופוני לשם הפצתו הראשונה של האלבום באמריקה. (הכנת עותק אנלוגי כרוכה לרוב בירידה באיכות). המאסטרים הסטריאופוניים המקוריים אורכבו מיד לאחר עריכת המיקס המקורי ב-1969. כל המהדורות של האלבום שיצאו על גבי ויניל, תקליטור או קלטת בין השנים 1969 ו-2003 התבססו על אותו עותק דור-שני "משופר". דבר זה גרם להיעדר שקיפות ולרחשי טייפ גבוהים במיוחד. במהלך השנים יצאו תקליטורים בגרסאות רימאסטר שונות אשר ניסו לשפר את הצליל של המאסטר המקורי.
ב-2003 נתגלו מחדש בְּכספת אחסון המאסטרים המקוריים, שנחשבו עד אז כאבודים. ב-2004 ראתה אור גרסה חדשה של האלבום על גבי תקליטור HDCD בחברת התקליטים של רוברט פריפ (Discipline Global Mobile). גרסה זו מכילה צליל משופר בהרבה בהשוואה למהדורות תקליטור קודמות הודות לשימוש בטכנולוגיה מודרנית לתיקון בעיות בתדרים הגבוהים שנוצרו במהלך יצירת המיקס המקורי.
סטיבן וילסון, בשיתוף פעולה עם רוברט פריפ, ערך מיקס מחודש של סלילי המאסטר המקוריים בני 8 הערוצים ויצר גרסת סראונד בת 5.1 ערוצים אשר יצאה לאור ב-2009 בתור מהדורת לרגל 40 שנה לצאת האלבום.
שותפים באלבום

רוברט פריפ - גיטרה
איאן מקדונלד - קלידים, כלי נשיפה, מלוטרון, קולות
גרג לייק - שירה, גיטרה בס
מייקל ג'יילז - תופים, כלי הקשה, קולות
פיטר סינפילד - תמלילן
לקריאה נוספת

Holm-Hudson, Kevin (2008). Genesis and The Lamb Lies Down on Broadway. Ashgate Publishing. ISBN 0754661393.
Macan, Edward (1997). Rocking the Classics: English Progressive Rock and the Counterculture. Oxford University Press. ISBN 0195098870.
Martin, Bill (1998). Listening to the Future: The Time of Progressive Rock, 1968-1978. Open Court Publishing. ISBN 081269368X.
הערות שוליים

1 2  Macan (1997), p.23
↑  Martin (1998), p.158-159
↑  Holm-Hudson (2008), p.41
| קינג קרימזון |
| --- | --- | --- |
רוברט פריפ • מל קולינס • טוני לוין • פאט מסטלוטו • גאווין האריסון • ג'אקו ג'אקסזיק • ג'רמי סטייסי
פיטר סינפילד • גרג לייק • מייקל ג'יילס • איאן מקדונלד • גורדון הסקל • אנדי מקאלו • איאן ואלאס • בוז בארל • ביל ברופורד • ג'ון וטון • דייוויד קרוס • ג'יימי מויר • אדריאן בליו • טריי גאן • ביל ריפלין
| אלבומים | In the Court of the Crimson King • In the Wake of Poseidon • Lizard • Islands • Larks' Tongues in Aspic • Starless and Bible Black • Red • Discipline • Beat • Three of a Perfect Pair • Thrak • The ConstruKction of Light • The Power to Believe |  |
דיסקוגרפיה • קטגוריה:קינג קרימזון
| --- | --- |
בקרת זהויות :  GND: 7843397-6  MusicBrainz release group: a50636b5-5233-3329-a7f3-dba3d0e00ef7  SUDOC: 178943975  VIAF: 239279777   WorldCat (עם VIAF): 239279777 
השרוול הפנימי של האלבום
Afterglow (שיר של טיילור סוויפט)

| --- | --- |
 שיר בביצוע טיילור סוויפט
 מתוך האלבום Lover
 יצא לאור:  23 באוגוסט 2019
 תאריך הקלטה:  נובמבר 2018 – פברואר 2019
 שפה:  אנגלית
 אורך:  3:43
 חברת תקליטים:  ריפבליק
 כתיבה:  טיילור סוויפט, לואי בל, פרנק דוקס
 הפקה:  פרנק דוקס, לואי בל, טיילור סוויפט
"Afterglow" (בעברית: "דִּמְדּוּמֵי עֶרֶב") הוא שיר שהוקלט על ידי הזמרת-יוצרת האמריקאית טיילור סוויפט, מתוך אלבומה השביעי, Lover. השיר יצא לאור ב-23 באוגוסט 2019, על ידי חברת התקליטים ריפבליק רקורדס, ביחד עם שאר שירי האלבום.
אף על פי שלא יצא כסינגל, הצליח השיר להגיע למקום ה-75 במצעד הבילבורד הוט 100.
רקע וכתיבה

השיר נכתב על ידי טיילור סוויפט, לואי בל ופרנק דוקס והופק על ידי דוקס, בל וסוויפט גם כן. השיר נכתב על מערכת יחסים של סוויפט ובן זוגה. היא מתארת בשיר כי היא מבקשת סליחה ממנו, על מנת שמערכת היחסים תינצל ולא תתפרק, היות שהיא (סוויפט) מודעת לכך שיחסיהם עלו על שרטון.
האודיו הרשמי של השיר הועלה ליוטיוב ב-23 באוגוסט 2019, תוך שזכה להצלחה כאשר צבר קרוב ל-10 מיליון צפיות.
הצלחה מסחרית

השיר זכה להצלחה רבה במצעדי הבילבורד אף על פי שלא יצא כסינגל. במצעד הבילבורד הוט 100 התברג במקום ה-75, תוך שבמצעד ה-LyricFind U.S. התברג במקום הרביעי. בסמוך לכך, התברג במקום ה-72 במצעד קנדה הוט 100 ובמקום ה-39 במצעד שירי הסטרימינג לפי דרישה.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-70 מיליון השמעות.
ביקורת

כלפי השיר הופנו ביקורות חיוביות, תוך שברולינג סטון הוא דורג במקום ה-114 ברשימת "כל 206 השירים של טיילור סוויפט, לפי דירוג".
ביקורת > רשימות כל הזמנים וסוף שנה

| ארגון | רשימה | מיקום | מקור |
| --- | --- | --- | --- |
| אינדפנדנט | 100 רצועות האלבומים של טיילור סוויפט - מדורגות | 2 |  |
| רולינג סטון | כל 206 השירים של טיילור סוויפט, לפי דירוג | 114 |  |
| BuzzFeed | 167 השירים הטובים ביותר של טיילור סוויפט, לפי דירוג | 51 |  |
| NME | השירים הטובים ביותר של טיילור סוויפט, לפי דירוג | 104 |  |
| Paste | 158 השירים הטובים ביותר של טיילור סוויפט, לפי דירוג | 62 |  |
| Vulture | 179 השירים הטובים ביותר של טיילור סוויפט, לפי דירוג | 59 |  |
מיקומי שיא

|   ‏‏‏  מצעדים ודירוגים (2019)> מדינה |   ‏‏‏  מצעדים ודירוגים (2019)> מצעד |   ‏‏‏  מצעדים ודירוגים (2019)> מיקום שיא |   ‏‏‏  מצעדים ודירוגים (2019)>  |
| --- | --- | --- | --- |
|  ארצות הברית | בילבורד הוט 100 | 75 |  |
|  ארצות הברית | LyricFind U.S. | 4 |  |
|  ארצות הברית | מצעד שירי הסטרימינג לפי דרישה | 39 |  |
|  ארצות הברית | LyricFind Global | 13 |  |
|  קנדה | קנדה הוט 100 | 72 |  |
נתוני מכירות

| מקום | תארים | מכירות |
| --- | --- | --- |
| ארצות הברית (RIAA) | — | 500,000 |
 מכירות + הזרמת מדיה בלבד
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| כלל העולם | 23 באוגוסט 2019 | הזרמת מוזיקה • הורדה דיגיטלית | ריפבליק |  |
הערות שוליים

1 2 3 4  Taylor Swift – Afterglow (באנגלית), נבדק ב-2020-11-06
1 2 3 4  Chart Search, Billboard
↑  The Songs, Taylor Swift Switzerland (באנגלית)
↑  Taylor Swift - Afterglow (Official Audio) - YouTube, www.youtube.com
↑  Lover, נבדק ב-2020-11-06
1 2  Rob Sheffield, Rob Sheffield, All 129 of Taylor Swift's Songs, Ranked by Rob Sheffield, Rolling Stone, ‏2021-10-26 (באנגלית אמריקאית)
↑  Taylor Swift's 100 album tracks – ranked, The Independent, ‏2020-07-23 (באנגלית)
↑  Samantha Wieder, Ryan Schocket, Here Are All Taylor Swift’s Songs— From Debut To Evermore — Ranked, BuzzFeed (באנגלית)
↑  Every Taylor Swift song ranked in order of greatness, NME | Music, Film, TV, Gaming & Pop Culture News, ‏2020-09-08 (באנגלית בריטית)
↑  All 158 Taylor Swift Songs, Ranked, pastemagazine.com, ‏2020-02-05 (באנגלית)
↑  Nate Jones, All 179 Taylor Swift Songs, Ranked, Vulture, ‏2021-01-11 (באנגלית אמריקאית)
↑  Taylor Swift "Afterglow" Sales, Chart Data, ‏24 בפברואר 2021
| טיילור סוויפט |
| --- | --- |
פרסים ומועמדויות • דיסקוגרפיית אלבומים • דיסקוגרפיית סינגלים • הופעות חיות • שירים • וידאוגרפיה • השפעה תרבותית • השפעה הפוליטית • תדמית ציבורית
אלבומי אולפן: Taylor Swift • Fearless • Speak Now • Red • 1989 • Reputation • Lover • Folklore • Evermore • Midnights • The Tortured Poets Department
אלבומי הוצאה חוזרת: Fearless (Taylor's Version) • Red (Taylor's Version) • Speak Now (Taylor's Version) • 1989 (Taylor's Version)
מיני-אלבומים: The Taylor Swift Holiday Collection • Rhapsody Originals • iTunes Live from SoHo • Beautiful Eyes
אלבומי הופעה: Speak Now World Tour – Live • Live from Clear Channel Stripped 2008 • Folklore: The Long Pond Studio Sessions (from the Disney+ Special) • Lover (Live from Paris)
אלבומי וידאו: Taylor Swift and Def Leppard • Journey to Fearless
סיבובי הופעות: Fearless Tour • Speak Now World Tour • The Red Tour • The 1989 World Tour • Reputation Stadium Tour • The Eras Tour
סרטים תיעודיים: Taylor Swift: Reputation Stadium Tour • Miss Americana • Folklore: The Long Pond Studio Sessions • All Too Well: The Short Film  • Taylor Swift: The Eras Tour
משפחה: אוסטין סוויפט (אח) • אוליביה בנסון (חתולה) • מרג'ורי פינליי (סבתא)
מורשת: ההשפעה של The Eras Tour • סוויפטיז • Nannaria swiftae‏ • Castianeira swiftay
מחלוקות: מולר נגד סוויפט • מחלוקת המאסטרס • מחלוקת טיקטמאסטר • מותה של אנה קלרה בנבידס
ערכים קושרים: אחוזת סמואל גולדווין • בומבלורינה • הולידיי האוס • וונדרסטראק • וונדרסטראק אנצ'נטד • טיילור סוויפט הפקות • City of Lover •‏ טיילור שיש
MAVEN

| --- | --- |

המחשת אמן של MAVEN
 מידע כללי
 סוכנות חלל:  נאס"א
 מפעיל:  נאס"א
 יצרן:  לוקהיד מרטין, מרכז טיסות החלל גודרד,   אוניברסיטת קולורדו   ואוניברסיטת קליפורניה בברקלי
 תאריך שיגור:  18 בנובמבר 2013
 משגר:  אטלס 5
 אתר שיגור:  SLC-41, נמל החלל קייפ קנוורל
 MAVEN
 משימה
 סוג משימה:  מקפת
 לוויין של:  מאדים
 תאריך כניסה למסלול:  22 בספטמבר 2014
 מסלול:  6,200 × 150 ק"מ
 נטייה:  75º
 אפואפסיד:  170 ק"מ
 פריאפסיד:  140 ק"מ
 זמן הקפה:  4.5 שעות
 גרם שמיים:  מאדים
 משך המשימה הכולל:  18 בנובמבר 2013 – הווה (10 שנים) 
 משך המשימה:  שנת ארץ אחת
 מידע טכני
 משקל:  2,454 ק"ג
 כוח:  1,135 וואט
 אורך:  11.4 מטרים
 קוטר:  11.43 מ' 
 קישורים חיצוניים
 מספר קטלוג לוויינים:  39378
 מאגר המידע הלאומי:  2013-063A
 
MAVEN (ראשי תיבות של: Mars Atmosphere and Volatile EvolutioN) היא גשושית לחקר מאדים ששוגרה על ידי נאס"א ב-18 בנובמבר 2013 כחלק מתוכנית מארס סקאוט. מטרת המשימה היא לחקור את אטמוספירת מאדים.
סקירת המשימה

ב-15 בספטמבר 2008 הודיעה נאס"א כי היא בחרה ב-MAVEN להיות משימת מארס סקאוט 2013. MAVEN גברה על 9 מועמדים אחרים למשימה. MAVEN שוגרה בנובמבר 2013 ונכנסה למסלול סביב מאדים בספטמבר 2014. עלותה של משימת MAVEN היא כ-485 מיליון דולר.
מטרות משימת MAVEN הם:
לקבוע מה תפקידו של החומר הנודף מאטמוספירת מאדים ונפלט לחלל במהלך הזמן.
קביעת המצב הנוכחי של האטמוספירה הגבוהה, היונוספירה והאינטראקציה שלהם עם רוח השמש.
קביעת השיעורים הנוכחיים של הגז הטבעי והיונים הנפלטים לחלל והתהליכים השולטים בהם.
קביעת היחס בין איזוטופים באטמוספירת מאדים.
MAVEN שוגרה על גבי משגר אטלס 5 ב-18 בנובמבר 2013, ונכנסה למסלול של מאדים ב-22 בספטמבר 2014.
מבנה החללית

MAVEN מבוססת על מבנם של MRO ומארס אודיסיי. מחלקת החלל של לוקהיד מרטין תבנה את החללית ותבחן אותה.
מבנה החללית > כלים מדעיים

MAVEN עתידה לחקור את אטמוספירת מאדים ואת האינטראקציה שלה עם השמש. החללית תישא מכשירים שימדדו את מאפייני הגזים המרכיבים את אטמוספירת מאדים, האטמוספירה העליונה, רוח השמש והיונוספירה. אוניברסיטת קולורדו, אוניברסיטת קליפורניה בברקלי ומרכז טיסות החלל גודרד אחראים כל אחד על בניית מערכת אחרת שתשוגר על גבי החללית.
המערכות כוללות:
Particles and Field (P&F) Package – נבנה על ידי אוניברסיטת קליפורניה בברקלי.
SWEA – מודד את האלקטרונים ביונוספירה וברוח השמש.
SWIA – מודד את צפיפות ומהירות רוח השמש והיונים במעטה המגנטוספירה.
STATIC – מודד יונים תרמיים עד ליונים בעלי בריחת-אנרגיה בינונית.
SEP – מזהה את ההתנגשויות בין חלקיקי סולאריים באטמוספירה העליונה.
LPW – קובע את מאפייני היונוספירה וגלי החום של יונים הנמלטים המאטמוספירה וקרינה סולארית אולטרה-סגולה החודרת לאטמוספירה.
MAG – מודד את הרוח הסולארית הבין-כוכבית והשדות המגנטיים של היונוספירה.
Remote Sensing (RS) Package – נבנה על ידי אוניברסיטת קולורדו.
IUVS – מודד מאפיינים גלובליים של האטמוספירה העליונה והיונוספירה של מאדים.
Neutral Gas and Ion Mass Spectrometer (NGIMS) Package – נבנה במרכז טיסות החלל גודרד
NGIMS – מודד את הרכב האיזוטופים של גזים טבעיים ויונים.
ראו גם

פיניקס (גשושית)
הערות שוליים

↑  NASA Selects 'MAVEN' Mission to Study Mars Atmosphere
↑  Thumbs Up Given for 2013 NASA Mars Orbiter
↑  MAVEN primary scientific objectives
↑  NASA Awards Launch Services Contract for MAVEN Mission
↑  CU chosen for $485M Mars exploration project
Himmelskönig, sei willkommen, רי"ב 182

Himmelskönig, sei willkommen (בעברית: מלך השמיים, ברוך בואך) רי"ב 182, היא קנטטה שהלחין יוהאן סבסטיאן באך ב-1714 בהיותו בוויימאר. ביצועה הראשון היה ב-25 במרץ בשנה זו, יום בו חל יום ראשון של הדקלים ובאותה שנה גם חג הבשורה. כקנטטות נוספות מאותה תקופה, הוא ביצע אותה מספר פעמים נוספות 
מאוחר יותר, בין היתר כשעבד בלייפציג, באותו מועד.
היסטוריה ומילים

באך עבד כמלחין החצר של הדוכס בוויימאר מ-1708, ובמרץ 1714 קודם לתפקיד הממונה על המוזיקה. בתפקיד זה היה אחראי להלחנה של יצירה חדשה מדי חודש, בעיקר של קנטטות, כשמטרתו הייתה להלחין קנטטה עבור כל מועד בשנה, תוך כמה שנים. לפי הידוע כיום, קנטטה זו הייתה הראשונה מתוך שמונה שהלחין באותה שנה.
סדר הקריאה לחג כולל פסוקים מהאיגרת אל הפיליפים, מהאיגרת הראשונה אל הקורינתים ומהבשורה על-פי מתי, שם מתוארת כניסת ישו לירושלים, האירוע שעל שמו נקרא המועד. הטקסט מיוחס לסלומון פרנק, משורר החצר שכתב את הליברטו לקנטטות נוספות של באך מתקופה זו, למרות שזה לא מופיע בגרסה המודפסת של מזמורי פרנק. הליברטו מתאר את כניסת אלוהים לליבו של המאמין בהשוואה לכניסת ישו לירושלים וכולל גם פסוק מספר תהלים ופסוק ממזמור של המשורר הגרמני בן המאה ה-17, פאול שטוקמן (Paul Stockmann).
בסך הכל ביצע באך את הקנטטה שש פעמים. הביצועים בלייפציג היו אמנם באותו תאריך, אך לא לכבוד יום ראשון של הדקלים שמועדו בשנה אינו קבוע, אלא לכבוד חג הבשורה.
מבנה והרכב מבצע

הקנטטה נכתבה עבור שלושה סולנים, אלט, טנור ובס ומקהלה בת ארבעה קולות. הכלים המשתתפים הם חלילית, שני כינורות, שתי ויולות ובאסו קונטינואו. הקנטטה מורכבת משמונה חלקים:
סינפוניה
מקהלה: Himmelskönig, sei willkommen (מלך השמיים, ברוך בואך)
רצ'יטטיב לבס: Siehe, ich komme, im Buch ist von mir geschrieben (הנה, באתי, במגילת ספר כתוב עלי)
אריה לבס: Starkes Lieben (אהבה אדירה)
אריה לאלט: Leget euch dem Heiland unter (שימו עצמכם בחסות המושיע)
אריה לטנור: Jesu, laß durch Wohl und Weh (ישו, באושר ובצער)
כורל למקהלה: Jesu, deine Passion (ישו, פרשת סבלך)
מקהלה: So lasset uns gehen in Salem der Freuden (הבה נלך בשלום ובגיל)
הקלטות

את הקנטטה ביצעו והקליטו כ-37 פעמים חלקן על ידי מנצחים ידועים כגון ניקולאוס הרנונקור (ב-1988), טון קופמן (ב-1995), מסאקי סוזוקי (ב-1996) וג'ון אליוט גרדינר (ב-2000).
הערות שוליים

↑  ביוגרפיה של באך באתר אוניברסיטת חרונינגן
↑  The Cantatas of J. S. Bach: With Their Librettos in German-English Parallel Text, Alfred Dürr, Richard D. P. Jones, עמוד 14
↑  סדר הקריאה בכנסייה
↑  הבשורה על פי מתי כ"א, 1-9
↑  ספר תהלים, פרק מ' פסוקים ח-ט
↑  רשימת ההקלטות באתר קנטטות באך
| --- | --- |
בקרת זהויות :  NLI: 987007517135705171  BnF: cb13939765f (data)  GND: 300008872  LCCN: n83073633  MusicBrainz work: b37b3609-3871-4637-972f-0a5801a1e73d  NLA: 35672964  VIAF: 180237500   WorldCat (עם VIAF): 180237500
Hepatitis D virus

| Hepatitis D virus |
| --- | --- |

מיון מדעי
קבוצה:: קבוצה V (נגיפי (-)ssRNA)
סוג:: Deltavirus
מין:: Hepatitis delta virus
נגיף הפטיטיס D (באנגלית: HDV, קיצור של Hepatitis D virus) הוא נגיף השייך לסוג נגיפי הדלתא (Deltavirus) אשר זוהה לראשונה בשנת 1977 באיטליה. הנגיף אינו יכול להתקיים באופן עצמאי משום שאינו מסוגל לחדור פיזית לתוך התאים עקב מחסור בחלבוני מעטפת ספציפיים אשר תפקידם להקשר אל הקולטנים המתאימים על גבי תאים בגוף. זו הסיבה שהנגיף זקוק להפטיטיס B‏ (HBV) על מנת להדביק תאים, משום שהוא נעזר בחלבוני ה-HBs (חלבוני המעטפת) שלו על מנת להקשר אל הקולטנים. בעקבות זאת ניתן לומר שההדבקה בנגיף ה-HDV מתרחשת על פי רוב במקביל להדבקה ב-HBV או זמן קצר אחריה.
דרכי הדבקות

נגיף הפטיטיס D אינו שכיח בקרב המדינות המפותחות כך שדרך ההדבקות המרכזית במדינות אלה היא בקרב צרכני הסמים על ידי שימוש במחטים מזוהמות. יחד עם זאת, הנגיף אנדמי לאגן הים התיכון ובמיוחד המזרח התיכון ואפריקה שמדרום לסהרה.
מבנה

נגיף ה-HDV מכיל גנום RNA דו גדילי חלקי מעגלי בעל מובן שלילי המכיל כ-1700 נוקלאוטידים. פרט לכך הנגיף מכיל שני חלבונים הקרואים "חלבוני דלתא". חלבונים אלה הם אנטיגן דלתא קטן (HDAg-S) ואנטיגן דלתא גדול (HDAg-L). סינתזת החלבונים נעשית באותה מסגרת קריאה בדומה לחלבוני המעטפת של הפטיטיס B היוצרת שני חלבונים זהים כמעט לגמרי מבחינת רצף חומצות האמינו פרט ל-19 חומצות אמינו הנוספות בקצה הקרבוקסילי של אנטיגן דלתא גדול. תפקידו של אנטיגן דלתא קטן בא לידי ביטוי בשלבים המוקדמים של ההדבקה בתור המשפעל של תהליך הרפליקציה של הנגיף בתא המאחסן, בעוד שתפקידו של אנטיגן דלתא הגדול הוא לדכא את הרפליקציה הנגיפית ולעזור בהרכבת החלקיק הנגיפי (אריזה לתוך הקפסיד). חלבון זה פעיל בשלבים המאוחרים של מחזור ההתרבות של ה-HDV.
הדבקה ומחזור ההתרבות

הנגיף זקוק לחלבוני המעטפת של HBV כדי לחדור אל תוך התאים ולהדביקם. מיד לאחר החדירה מנצל הנגיף את האנזים RNA פולימראז התאי באמצעות אנטיגן דלתא קטן על מנת שזה ישכפל עבורו את הגנום. כאן חשוב לציין שפעילות מעין זו חריגה ואינה אופיינית בטבע, מפני שהאנזים RNA פולימראז המצוי בתאים הוא מסוג DDRP) DNA dependent RNA polymerase), כלומר אנזים שבונה גדיל RNA על סמך תבנית DNA, אולם ככל הנראה הנגיף גורם לאנזים להיות מסוג RNA dependent RNA polymerase - RdRP, כלומר לסנתז גדיל RNA חדש מתבנית RNA קיימת (שהיא הגנום הנגיפי). ה-RNA פולימראז מסנתז מולקולת RNA ארוכה אשר מורכבת מיחידות RNA החוזר על עצמו מספר רב של פעמים הקרוי קונקטמר. בשלב הבא הנגיף משתמש באתרים הקטליטיים המצויים על גבי ה-RNA שלו עצמו הקרואים ריבוזים (Ribozymes) אשר חותכים בין היחידות החוזרות של הקונקטמר ויוצרות בכך מולקולות RNA נפרדות הנארזות בשלב האחרון לתוך הקפסיד בעזרת אנטיגן דלתא גדול.
פתוגנזה

| --- | --- |

 תחום:  מחלות זיהומיות 
 גורם:  hepatitis delta virus 
 תסמינים:  דלקת כבד, בחילה, superinfection 
 קישורים ומאגרי מידע
 eMedicine:  178038 
 DiseasesDB:  5792
 MeSH:  D003699
 סיווגים
 ICD-10:  B17.0, B18.0
 ICD-11:  1E50.3 
 
הדבקה ב-HDV במקביל להדבקה ב-HBV היא לרוב הדבקה קשה הרבה יותר מהדבקות ב-HBV בלבד. כתוצאה מכך מתפתחת לרוב מחלה חריפה אשר עלולה לגרום לסיבוכים אשר כוללים בין היתר כשל של הכבד, שחמת הכבד ובמקרים מסוימים סרטן. עם זאת חשוב לציין שהסיכוי להיהפך לנשא כרוני של הנגיף הוא יחסית נמוך בהשוואה להדבקות בנגיף זמן קצר לאחר ההדבקות ב-HBV.
אבחנה וטיפול

היות שהנגיף זקוק להפטיטיס B על מנת להמשיך להדביק, חולים אשר ידועים כנשאים כרוניים של HBV או כאלה שנמצאים בשלב האקוטי של מחלת הצהבת הנגרמת מ-HBV סביר להניח שידבקו גם בהפטיטיס D. האבחנה הראשונית תצביע על נוכחות חלבוני המעטפת HBs יחד עם עליה חדה ברמות נוגדני IgM כנגד חלבוני הדלתא של HDV בדם. כעבור פרק זמן מסוים ניתן יהיה לאתר גם RNA ויראלי על ידי ביצוע RT-PCR.
הטיפול היעיל ביותר כנגד הפטיטיס D הוא מיגור הפטיטיס B ובמקרים קשים של המחלה ניתן להשתמש באינטרפרון אלפא כתרופה נגד ה-HDV. מתן החיסון הסטנדרטי כנגד הפטיטיס B ימנע הדבקות עתידיות ב-HDV.
ראו גם

הפטיטיס B
Eaea

"Eaea" (בעברית: "שלום") הוא סינגל שהוקלט על ידי הזמרת הספרדייה בלנקה פלומה. את השיר הוציאה לאור ב-20 בדצמבר 2022 חברת התקליטים יוניברסל מיוזיק גרופ. לאחר זכייתו ב-Benidorm Fest 2023 נבחר לייצג את ספרד באירוויזיון 2023, שהתקיים בליברפול שבממלכה המאוחדת.
על השיר

"Eaea" מתואר כשיר "הוקרה" לשורשיה של הזמרת, בתור "חגיגת חוזק וכוח של אימהות שחיו לפני זמן רב" ובתור "ייצוג של מזמור" לכרמן - סבתה המנוחה של פלומה, שהעניקה לה הרבה מההשראה המוזיקלית בעשייתה, והציגה לה את סגנון הפלמנקו. על עטיפת הסינגל מופיעה תמונת סבתה של פלומה, וחמש הזמרות-הרקדניות המלוות אותה בהופעת האירוויזיון משמשות גם הן בתור "ייצוג הכוח והחוזק של אימהות שחיו לפני זמן רב".
מבחינה מוזיקלית מתוארים השירה והמנגינה בצד הופעת הריקוד בתור "טיפוח" צלילים ספרדיים מסורתיים ובתור "השראה" מסגנונות פלמנקו מסורתיים; ובתור שיר "שכולו מחיאות כפיים של פלמנקו ושורות שירה בסגנון ערבי המודגשות באמצעות פעימות צלילי סינתסייזר". בכמה מקומות לאורך השיר מבצעת פלומה הברה אחת של טקסט תוך מעבר בין כמה תווים שונים ברצף, סגנון המכונה ריצה קולית או שירה מליסמטית (אנ').
לפני האירוויזיון

Benidorm Fest 2023 היה הקדם הלאומי של ספרד לאירוויזיון 2023. האירוע חולק לשני חצאי גמר, כשבכל אחד מתחרים תשעה אמנים. ארבעת השירים בעלי מספר הנקודות הגבוה ביותר העפילו לגמר. מערכת ההצבעה כללה הצבעה טלפונית (25%), ניקוד שופטים דמוסקופי שהורכב ממדגם של האוכלוסייה הספרדית שנבחרה לפי קריטריונים סטטיסטיים ודמוסקופיים (25%) והצבעות חבר השופטים הלאומי (50%). במהלך הגמר בוצעו שמונת השירים פעם נוספת, ולבסוף נקבעה זהות הזוכה. "Eaea" שובץ לחצי הגמר השני ממנו העפיל לשלב הבא מהמקום הראשון עם 167 נקודות. בגמר האירוע, ניצח בהפרש של 24 נקודות מעל למקום השני.
באירוויזיון

המהדורה ה-67 של האירוויזיון התקיימה בליברפול, הממלכה המאוחדת, וכללה שני חצאי גמר (ב-9 במאי וב-11 במאי) וגמר (ב-13 במאי 2023). על פי כללי האירוויזיון, למעט המדינה המארחת וחמש המדינות ה"גדולות" (גרמניה, צרפת, איטליה, ספרד והממלכה המאוחדת) שמשתתפות באופן אוטומטי בגמר, כל מדינה אחרת המשתתפת בגמר נדרשת להיות אחת מעשר המדינות שיעפילו מאחד משני חצאי הגמר. מתוקף היותה חברה בחמש המדינות הגדולות של האירוויזיון, ספרד השתתפה ישירות בגמר. ב-12 במאי פורסם סדר ההופעות של הגמר, שנקבע על ידי מפיקי התחרות. ספרד הופיעה כמדינה השמינית מתוך עשרים ושש מדינות, וסיימה את התחרות במקום ה-17 עם 100 נקודות בסך הכל, כאשר 95 נקודות מתוכן ניתנו על ידי צוותי השיפוט (הניקוד ה-9 הגבוה ביותר מתוך 26) ו-5 נקודות על ידי הצבעת הקהל (הניקוד ה-26 בגובהו מתוך 26).
ביקורת

בגמר הלאומי Benidorm Fest 2023 נחשב "Eaea" לשיר האהוב ביותר במספר סקרים של מעריצי תחרות האירוויזיון. הוא התחרה עם שיר אהוב נוסף, "Quiero arder", של הזמר הספרדי אגוניי, שאותו עקף ב-24 נקודות בלבד לזכייה בגמר הלאומי.
השיר נחווה בתור "אחד המתחרים המעניינים ביותר מוזיקלית" בתחרות האירוויזיון לשנת 2023, במאמר של מבקר המוזיקה מארק סאבאג' באתר חדשות רשת השידור הבריטית BBC, שהוסיף לפני התחרות כי "הרבה יהיה תלוי באופן ייצור מחודש לשירת הריצה-הקולית של פלומה בהופעה חיה" וצפה לשיר מיקום באחד משלושת המקומות הראשונים.
הערות שוליים

↑  Fuster, Luis (24 בנובמבר 2022). "Spain: Benidorm Fest 2023 songs drop on December 19". Wiwibloggs (באנגלית אמריקאית). נבדק ב-4 בפברואר 2023. {{cite web}}:  (עזרה)תחזוקה - ציטוט: url-status (link)
↑  van Lith, Nick (4 בפברואר 2023). "Blanca Paloma wins Benidorm Fest 2023 with "Eaea"". ESCXTRA (באנגלית בריטית). נבדק ב-4 בפברואר 2023. {{cite web}}:  (עזרה)תחזוקה - ציטוט: url-status (link)
↑  "Spain: Blanca Paloma takes the 'Benidorm Fest' trophy with 'Eaea'". Eurovision Song Contest (באנגלית). 4 בפברואר 2023. נבדק ב-4 בפברואר 2023. {{cite web}}:  (עזרה)תחזוקה - ציטוט: url-status (link)
1 2 3 4  Savage, Mark (6 באפריל 2023). "Eurovision 2023: Every song ranked, from Albania to the UK". BBC (באנגלית). נבדק ב-12 במאי 2023. {{cite web}}:  (עזרה)תחזוקה - ציטוט: url-status (link)
↑  Fuster, Luis (3 בפברואר 2023). "Shelter for your grief: The story behind Blanca Paloma's flamenco lullaby "Eaea"". Wiwibloggs (באנגלית אמריקאית). נבדק ב-4 בפברואר 2023. {{cite web}}:  (עזרה)תחזוקה - ציטוט: url-status (link)
↑  "Spain's avant-garde pop queen: Ya ea ea! It's Blanca Paloma!". Eurovision Song Contest (באנגלית). 10 במאי 2023. נבדק ב-12 במאי 2023. {{cite web}}:  (עזרה)תחזוקה - ציטוט: url-status (link)
↑  Fuster, Luis (19 ביולי 2022). "Benidorm Fest 2023: Grand final date set for February 4". Wiwibloggs (באנגלית בריטית). נבדק ב-19 ביולי 2022. {{cite news}}:  (עזרה)
↑  Baugh, Samuel George (2 בפברואר 2023). "Benidorm Fest 2023: Blanca Paloma wins Semi-Final 2". Wiwibloggs (באנגלית אמריקאית). נבדק ב-4 בפברואר 2023. {{cite web}}:  (עזרה)תחזוקה - ציטוט: url-status (link)
1 2  Baugh, Samuel George (4 בפברואר 2023). "Spain: Blanca Paloma wins Benidorm Fest 2023". Wiwibloggs (באנגלית אמריקאית). נבדק ב-4 בפברואר 2023. {{cite web}}:  (עזרה)תחזוקה - ציטוט: url-status (link)
↑  "Turin, Italy, to host the 66th Eurovision Song Contest in May 2022 🇮🇹". Eurovision.tv. EBU. 8 באוקטובר 2021. אורכב מ-המקור ב-9 באוקטובר 2021. נבדק ב-10 באוקטובר 2021. {{cite web}}:  (עזרה)
↑  "Rules–Eurovision Song Contest". Eurovision.tv. EBU. אורכב מ-המקור ב-8 באפריל 2020. נבדק ב-10 באוקטובר 2021. {{cite web}}:  (עזרה)
↑  Eurovision 2023: Running order in the Grand Final
↑  Eurovision 2023 Results: Voting & Points,  EurovisionWorld.com, Results, Liverpool 2023
↑  Adams, Oliver (4 בפברואר 2023). "Benidorm Fest 2023: Blanca Paloma is our readers' favourite to sing for Spain at Eurovision 2023". Wiwibloggs (באנגלית אמריקאית). נבדק ב-4 בפברואר 2023. {{cite web}}:  (עזרה)תחזוקה - ציטוט: url-status (link)
↑  Tarbuck, Sean (4 בפברואר 2023). "Here's who #YOU want to win Benidorm Fest 2023!". ESCUnited (באנגלית אמריקאית). נבדק ב-4 בפברואר 2023. {{cite web}}:  (עזרה)תחזוקה - ציטוט: url-status (link)
| --- | --- |
בקרת זהויות :  MusicBrainz release group: 0e6eb856-5bd6-4ca5-b782-eff9b523769f  MusicBrainz work: 415959f8-eb1d-45f1-b146-fdf39180584d
Imploding the Mirage

Imploding the Mirage הוא אלבום האולפן השישי של להקת הרוק האמריקאית הקילרס. האלבום יצא לאור ב-21 באוגוסט 2020 דרך חברות התקליטים איילנד רקורדס ו-EMI.
הלהקה תכננה לצאת לסיבוב הופעות לקידום האלבום, אך סיבוב ההופעות נדחה עקב מגפת הקורונה.
רשימת רצועות

| מס' | שם | משך |
| --- | --- | --- |
| 1. | My Own Soul's Warning  | 4:34 |
| 2. | Blowback  | 3:59 |
| 3. | Dying Breed  | 4:06 |
| 4. | Caution  | 4:29 |
| 5. | Lightning Fields (בהשתתפות קיי די לאנג)   | 4:18 |
| 6. | Fire in Bone  | 3:53 |
| 7. | Running Towards a Place  | 4:13 |
| 8. | My God (בהשתתפות Weyes Blood)   | 3:38 |
| 9. | When the Dreams Run Dry  | 4:42 |
| 10. | Imploding the Mirage  | 4:07 |
| משך כולל: | משך כולל: | 41:59 |